CELEX: E2014P0019
Language: et
Date: 2014-09-23 00:00:00
Title: EFTA järelevalveameti 23. septembril 2014 Norra Kuningriigi vastu algatatud hagi (Kohtuasi E-19/14)

13.11.2014   
            
            
               ET
            
            
               Euroopa Liidu Teataja
            
            
               C 400/16
            
         EFTA järelevalveameti 23. septembril 2014 Norra Kuningriigi vastu algatatud hagi
   (Kohtuasi E-19/14)
   2014/C 400/07
   EFTA järelevalveamet, Rue Belliard 35, 1040 Brüssel, keda esindavad Xavier Lewis, Markus Schneider ja Gjermund Mathisen, esitas 23. septembril 2014 EFTA kohtus hagi Norra vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et Norra Kuningriik on jätnud täitmata EFTA riikide vahelise järelevalveameti ja kohtu asutamist käsitleva lepingu artiklist 33 tulenevad kohustused, jättes EFTA järelevalveameti poolt kõnealuse lepingu artikli 31 lõike 2 alusel Norra Kuningriigile saadetud põhjendatud arvamuses määratud tähtajaks võtmata meetmed, mis on vajalikud, et täita EFTA kohtu 16. juuli 2012. aasta otsust kohtuasjas E-9/11: EFTA järelevalveamet vs. Norra Kuningriik, EFTA kohtu lahendid 2012, lk 442;
            
         
               2.
            
            
               kohustaks Norra Kuningriiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb asjaolu, et Norra on jätnud hiljemalt 26. augustiks 2013 täitmata EFTA järelevalveameti 26. juuni 2013. aasta põhjendatud arvamuse, mis käsitleb riigi suutmatust täita EFTA riikide vahelise järelevalveameti ja kohtu asutamist käsitleva lepingu artiklist 33 tulenevad kohustused ja võtta meetmeid, mis on vajalikud, et täita EFTA kohtu 16. juuli 2012. aasta otsust kohtuasjas E-9/11: EFTA järelevalveamet vs. Norra Kuningriik, EFTA kohtu lahendid 2012, lk 442.
            
         
               —
            
            
               EFTA järelevalveamet märgib, et jättes põhjendatud arvamuses määratud tähtajaks võtmata meetmed, mis on vajalikud, et täita kohtu otsust kohtuasjas E-9/11, on Norra jätnud täitmata järelevalveameti ja kohtu asutamist käsitleva lepingu artiklist 33 tulenevad kohustused, nagu kohus seda tõlgendas oma otsuses kohtuasjas E-18/10, EFTA kohtu lahendid 2011, lk 202, lõiked 29-30.